### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 5. februar 2025 ikke kunne tiltræde Magistratens foranstående indstilling af 28. januar 2025.

###

.

### Resume

Lokalplan 1161, [adresse] rummer 42 række- og dobbelthuse i 1-2 etager og sikrer 25 % almene boliger. Planen giver mulighed for en ny adgangsvej til boligerne og sikrer hensyn til Giber Å, grundvandsbeskyttelse, beplantning og naboer og en ny offentlig ’naturzone’ langs åen. En udbygningsaftale sikrer højnet kvalitet med beplantning, stier og fritlægning af et rørlagt vandløb på arealerne langs vejen.

Lokalplanen er i overensstemmelse med kommuneplanens mål, men ikke de konkrete rammer. Et kommuneplantillæg giver mulighed for en vej og ændrer den nordlige del fra bolig/erhverv til lav bolig med krav om almene boliger.

Forslaget har været i 8 ugers offentlig høring, og der kom 32 høringssvar. På baggrund af høringssvar, byrådets bemærkninger og dialog med Miljøstyrelsen foreslås at justere bebyggelsen og øge naturzonen langs Giber Å.

Realisering af lokalplanen forudsætter dispensation fra åbeskyttelseslinjen til bebyggelse nærmere Giber Å end 150 m.

### Beslutningspunkter

Det indstilles, at

1) forslag til Lokalplan 1161 vedtages endeligt med de ændringer, der fremgår af afsnit 5.9,

2) forslag til Tillæg 109 til Kommuneplan 2017 vedtages endeligt med de ændringer, der fremgår af afsnit 5.9,

3) indsigelser besvares, som det fremgår af afsnit 5.8.

4) forslag til udbygningsaftale vedtages endeligt,

5) Teknik og Miljø bemyndiges til at aflyse deklaration om byggelinjepålæg til omfartsvej i nødvendigt omfang, efter den endelige vedtagelse af Lokalplan 1161,

6) Teknik og Miljø bemyndiges til at meddele nødvendig dispensation fra åbeskyttelseslinjen efter den endelige vedtagelse af Lokalplan 1161.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 28-01-2025

Patricia Klausen: 5

Fremsendes til [adresse] med bemærkning, at Magistraten i mødet den 28. januar 2025 anbefaler, at byrådet tiltræder Magistratsafdelingen for Teknik og Miljøs indstilling af 15. januar 2025.

Socialdemokratiet, Liberal Alliance, Alternativet, Socialistisk Folkeparti tog forbehold.

Borgmester Einar Kristensen var forhindret i at deltage i sagens behandling.